             R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455

PROIECT

NR. 1270/16.02.2023
HOTĂRÂREA
privind aprobarea delegării către Unitatea Administrativ Teritorială - Județul Sibiu și asocierea în vederea depunerii spre finanțare a proiectului „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe de la nivelul Județului Sibiu”, gestionat de Ministerul Educației, în cadrul apelului de proiecte PNRR/2022/C15/MEDU/I9./I11./I13./I14./


Consiliul Local al Comunei Orlat , Judeţul Sibiu , întrunit în şedinţă ordinară la data de 28.02.2023, 

           analizând Referatul de aprobare nr.  1290/16.02.2023 al Primarului Comunei Orlat și Raportul de specialitate nr. 1289/16.02.2023  al  domnului Neag Mihai din cadrul aparatului de specialitate al Primarului Comunei Orlat, prin care se propune  aprobarea asocierii cu Unitatea Administrativ Teritorială - Județul Sibiu, în vederea depunerii spre finanțare, implementării și monitorizării proiectului „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe de la nivelul Județului Sibiu”, gestionat de Ministerul Educației, în cadrul apelului de proiecte PNRR/2022/C15/MEDU/I9./I11./I13./I14./,
          conform prevederilor Ghidului solicitantului privind apelul de proiecte PNRR/2022/C15/MEDU/I9./I11./I13./I14./ ”Dotarea cu mobilier, materiale didactice și echipamente digitale a unităților de învățământ preuniversitar și a unităților conexe” gestionat de Ministerul Educației, în calitate de coordonator de reforme și investiții finanțate prin PNRR, aprobat prin Ordinul  ministrului educației nr. 6.423/19.12.2022,
          având în vedere prevederile art. 20 alin. (1), lit. j) din Legea nr. 273/ 2006 privind finanțele publice locale, cu modificările şi completările ulterioare,
         față de prevederile Legii nr.1/2011 a educaţiei naţionale, cu modificările și completările ulterioare, 
         în temeiul prevederilor art. 84, ale art. 85 alin. (1), ale art. 87, ale art. 89 alin.(8), ale art.129 alin.(1), alin.(2) lit.d) coroborat cu alin.(7) lit.a), alin. (2) lit.e) și alin. (9) lit. c), ale art. 133, ale art. 134 și ale art.136 din Ordonanța de urgență a Guvernului nr.57/2019 privind Codul administrativ, cu modificările și completările ulterioare, 
HOTĂRĂŞTE
Art.1 Se aprobă delegarea dreptului Unității Administrativ - Teritoriale Comuna Orlat de depunere a cererii de finanțare aferente proiectului „Dotarea cu mobilier, materiale didactice și echipamente digitale a unităților de învățământ preuniversitar și a unităților conexe de la nivelul Județului Sibiu”, gestionat de Ministerul Educației, în cadrul apelului de proiecte PNRR/2022/C15/MEDU/I9./I11./I13./I14./. către Unitatea Administrativ Teritorială – Județul Sibiu.
Art.2 Beneficiar real al proiectului menționat la art.1 este unitatea de învățământ identificate după cum urmează:

1. Școala Gimnazială ,, Ion Pop Reteganul" Orlat  
Art.3 Beneficiarul real prevăzut la art.2 are responsabilitatea asigurării respectării principiului evitării dublei finanțări.
Art.4 Se aprobă încheierea Acordul de Parteneriat între Unitatea Administrativ Teritorială – Județul Sibiu, în calitate de Lider de Parteneriat și Unitatea Administrativ Teritorială Comuna Orlat, în calitate de Partener, privind depunerea spre finanțare, implementarea și monitorizarea proiectului menționat la art.1, conform Anexei care face parte integrantă din prezenta  hotărâre.
Art.5 Se împuternicește Primarul Comunei Orlat, domnul Gâță Aurel, să semneze pentru și în numele Unității Administrativ Teritoriale – Comuna Orlat, Acordul de Parteneriat aprobat la art.4, precum și orice alte documente necesare pentru implementarea și monitorizarea proiectului.
Art.6. Ducerea la îndeplinire a prezentei hotărâri revine Primarului Unității Administrativ Teritoriale – Comuna Orlat.
Art.7. Prezenta hotărâre se comunică: Instituției Prefectului - Județul Sibiu, Unității Administrativ-Teritoriale Județul Sibiu și persoanelor fizice și juridice interesate.
INIŢIATOR,  

PRIMAR

AUREL  GÂŢĂ
AVIZEAZĂ

SECRETAR GENERAL COMUNA ORLAT, 

VULEA MONICA-ELENA

